S-1360/2023

Mál þetta, sem dómtekið var 11. október 2023, var höfðað með ákæru lögreglustjórans á höfuðborgarsvæðinu, dagsettri 21. febrúar sama ár, á hendur J-kk-þgf I-kk-þgf S-kk-þgf, kt. [...], [...], Reykjavík, og er ákæran svohljóðandi:

„I.

Fyrir fíkniefnalagabrot með því að hafa, [þriðjudaginn] 11. júní 2019, í íbúð sinni í [...], í Reykjavík, haft í vörslum sínum í sölu- og dreifingarskyni 5,05 gaf amfetamíni, 8,07 gaf MDMA, 59,93 gaf kókaíni og 5,53 gaf maríhúana sem lögreglumenn fundu við húsleit í íbúðinni.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

[...].

Þess er krafist að ákærði verði dæmdur til refsingar og til greiðslu alls sakarkostnaðar.

Krafist er upptöku á 5,05 gaf amfetamíni, 8,07 gaf MDMA, 59,93 gaf kókaíni og 5,53 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

[...].“

Málið var þingfest 20. mars 2023 og kom ákærði fyrir dóminn og neitaði upphaflega sök samkvæmt ákæru. Málið var tekið fyrir 27. júní sama ár og í þinghaldinu var lögð fram ítarleg greinargerð ákærða um form og efni máls þar sem meðal annars var gerð dóm-krafa um frávísun á II. ákærukafla frá dómi sem laut að meintu peningaþvætti. Með úrskurði Landsréttar [...] 2023, í máli nr. [...]/2023, var staðfest niðurstaða héraðsdóms frá [...] sama ár um frávísun á þeim kafla ákærunnar frá dómi. Við fyrirtöku 10. október sama ár féll ákæruvaldið frá kröfum um upptöku fjármuna í þessum hluta málsins en með áskilnaði um að hafa þær kröfur frammi síðar í öðru sakamáli á hendur ákærða sem kunni að verða höfðað síðar. Í sama þinghaldi játaði ákærði skýlaust sök samkvæmt I. ákærukafla og er játningin studd sakargögnum. Farið var endanlega með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur út frá því sem eftir stendur af ákæru. Ákærði krefst vægustu refsingar sem lög leyfa og að allur sakar-kostnaður greiðist úr ríkissjóði, þar með talin þóknun skipaðs verjanda fyrir dómi, auk þóknunar fyrri skipaðs verjanda ákærða á rannsóknarstigi.

Samkvæmt því sem að framan greinir verður ákærði sakfelldur fyrir brot samkvæmt I. kafla ákærunnar og er það réttilega fært til refsiákvæða í ákærunni. Ákærði er fæddur í [...] og samkvæmt sakavottorði hefur hannekki áður gerst brotlegur við refsilög og horfir það til málsbóta. Hið sama á við um fyrrgreinda játningu hans fyrir dómi. Þá horfir einnig til refsimildunar að verulegar tafir urðu á meðferð málsins fyrir útgáfu ákæru. Til refsiþyngingar horfir að fíkniefnin voru ætluð til sölu og dreifingar. Að öllu framan-greindu virtu, og með vísan til 1., 5. og 8. tölul. 1. mgr. 70. gr. í almennum hegn-ingarlögum nr. 19/1940, verður ákærði dæmdur í fangelsi í 45 daga en fresta skal fullnustu refsingarinnar og skal hún falla niður að liðnu einuári frá uppkvaðningu dóms-ins að telja haldi ákærði almennt skilorð 3. mgr. 57. gr. í sömu lögum. Komi til fullnustu refsingarinnar síðar skal koma til frádráttar með fullri dagatölu gæsluvarðhald sem ákærði sætti frá 12. til 18. júní 2019, sbr. 76. gr. í almennum hegningarlögum.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verða gerð upptæk 5,05 gaf amfetamíni, 8,07 gaf MDMA, 59,93 gaf kókaíni og 5,53 gaf maríjúana.

Vegna úrslita málsins, og með vísan til 235. gr., sbr. 233. gr., laga nr. 88/2008, verður ákærða gert að greiða fjórðung þóknunar skipaðs verjanda síns, Þ-kk-ef Þ-kk-ef lög-manns, vegna vinnu fyrir dómi, sem ræðst af tímaskýrslu, og nemur í heild 3.442.581 krónu, að meðtöldum virðisaukaskatti, og helming þóknunar fyrri skipaðs verjanda ákærða á rannsóknarstigi, G-kk-ef J-kk-ef E-kk-ef lögmanns, sem ræðst af tíma-skýrslu, og nemur í heild 1.919.408 krónum, að meðtöldum virðisaukaskatti. Ákærði greiði annan sakarkostnað að fullu samkvæmt yfirliti ákæruvaldsins, 122.360 krónur. Að öðru leyti greiðist sakarkostnaður úr ríkissjóði.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, J-kk-nf I-kk-nf S-kk-nf, sæti fangelsi í 45 daga en fresta skal fullnustu refsingarinnar og skal hún falla niður að liðnu einu ári frá deginum í dag að telja haldi ákærði almennt skilorð 3. mgr. 57. gr. almennra hegningarlaga nr. 19/1940. Komi til fullnustu refsingar-innar skal koma til frádráttar með fullri dagatölu gæsluvarðhald sem ákærði sætti frá 12. til 18. júní 2019.

Gerð eru upptæk 5,05 gaf amfetamíni, 8,07 gaf MDMA, 59,93 gaf kókaíni og 5,53 gaf maríjúana.

Ákærði greiði samtals 1.942.709 krónur í sakarkostnað til ríkissjóðs, og er þar innifalinn fjórðungur þóknunar skipaðs verjanda hans, Þ-kk-ef Þ-kk-ef lögmanns, sem í heild nemur 3.442.581 krónu með virðisaukaskatti, og helmingur þóknunar skipaðs verjanda ákærða á rannsóknarstigi, G-kk-ef J-kk-ef E-kk-ef lögmanns, sem í heild nemur 959.704 krónum með virðisaukaskatti. Að öðru leyti greiðist sakarkostnaður úr ríkis-sjóði.

D-kk-nf K-kk-nf